उसे आश्रम में रहते १३ वर्ष बीत चुके थे । एक दिन उसके गुरूजी ने अपनी शिष्या या समझो अपनी दत्तक पुत्री को आदेश दिया : "अब समय आ गया है तुमको अमुक शहर में जाकर भगवद् प्रचार करना है ।" यह तो उसके अपने शहर का नाम था । उसने बहुत टालना चाहा पर आदेश तो आदेश था । रामजी महाराज अपने एक दो आश्रम वासियों के साथ अपने शहर में पहुँच एक मंदिर में ठहरीं और भगवान की भक्ति का प्रचार करने लगीं । शीघ्र ही लोकप्रिय हो गईं और हज़ारों लोग उनके प्रवचन व भजन सुनने आने लगे ।